钦定古今图书集成/明伦汇编/氏族典/第324卷 > 《廖用贤尚友录》 > 应孟明
## 钦定古今图书集成/明伦汇编/氏族典/第324卷 > 《廖用贤尚友录》 > 应孟明

按《宋史应孟明传》：“孟明字仲实，婺州永康人。登隆兴
元年进士第，调临安府教授。葛邲、王蔺荐为敕令所
删定官，拜大理丞，出知静江府。光宗即位，召为吏部
员外郎，再迁中书门下省检正诸房公事。宁宗即位，
拜太府卿，庆元初卒。孟明以儒学奋身，受知人主，官
职未尝幸迁。韩𠈁胄尝遣其密客诱以谏官，俾诬赵”
汝愚，孟明不答，士论以此重之。